امير محمد كراره ( Amir karara) هو ممثل ومقدم برامج مصرى(من مواليد 10 اكتوبر , 1977), اشتهر بادواره الدراميه و ادوار الاكشن زى حرب كرموز (فيلم) (2018), هروب اضطرارى (فيلم) 2017 , عمليات خاصه (فيلم) 2007 , و من أهم مسلسلاته مسلسل كلبش 3 2019, كلبش 2 2018, كلبش 2017, الطبال 2016, حوارى بوخارست 2015, الأختيار 2020 اتولد أمير كراره فى حى مصر الجديده فى مدينه القاهره, و اتخرج من كليه السياحه و الفنادق قسم سياحه, بس ما اشتغلش بدراسته و كان لاعب للكره الطائره و شارك ضمن الفريق القومى الأساسى للكره الطائره فى مصر, و دخل بطولات للعالم فى الكره الطائره. اتجوز سنه 2006 بهند صلاح حسنى اخت الممثل و اللاعب السابق أحمد صلاح حسنى و خلف منها ولد «سليم» و بنتين «ليلى و نيللى». بدايته الفنيه كانت فى مجال الاعلانات التلفزيونيه بأدوار صغيره فى الاعلانات المصريه, حتى اكتشفه الاعلامى المصرى طارق نور و قدمه للعالم و قدم أول برنامج ليه باسم ستار ميكر سنه 2002. و فى نفس السنه دخل عالم التمثيل من خلال سيت كوم شباب اون لاين سنه 2002.